laion/Wikipedia-Exotic huggingface dataset:
იომ-ქიფურის ომი

იომ-ქიფურის ომი, ან რამადანის ომი, ან ოქტომბრის ომი (არაბ. حرب أكتوبر ჰარბ ოკტობარი, ან არაბ. حرب تشرين ჰარბ ტიშრინ; ებრ. מלחמת יום הכיפורים მიჰმეტ იომ ჰაქიპურიმი ან מלחמת יום כיפור მილმჰმეტ იომ ქიპური), აგრეთვე ცნობილი როგორც 1973 წლის არაბეთ-ისრაელის ომი — დაიწყო 6 ოქტომბერს (იომ-კიპურის დღესასწაულს) და გრძელდებოდა 26 ოქტომბრამდე, 1973 წელს, ისრაელსა და ეგვიპტე-სირიის კოალიციას შორის. ომი დაიწყო გამოუცხადებელი შეტაკებით ეგვიპტისა და სირიის მიერ სინაისა და გოლანის მაღლობებზე (შესაბამისად), რომელიც ისრაელის მიერ იქნა შეპყრობილი ექვსი წლით ადრე ექვსდღიანი ომის დროს, რომელიც თავის მხრივ ეგვიპტის მიერ იქნა წამოწყებული ტირანის სრუტის ბლოკადითა და სინის მთაზე სამხედრო დანადგარების დამონტაჟებით. ეგვიპტელები და სირიელები უპირატესობას იჭერდნენ პირველი 48 საათის განმავლობაში, რის შემდეგაც ომის სადავეები ისრაელის ხელში გადავიდა. ომის მეორე კვირისთვის სირიელები გოლანის მაღლობებიდან თითქმის განდევნილ იქნენ. სამხრეთით, სინის ნახევარკუნძულზე ისრაელმა ეგვიპტის არმიას კუდიდან შემოუტია, გადალახა სუეცის არხი და მთელ ეგვიპტის არმიას უკანა გზა და მომარაგება მოუჭრა სწორედ იმ მომენტში, როდესაც გაეროს დაზავების შეთანხმება შევიდა ძალაში. ომმა დიდი შედეგები გამოიწვია მრავალი ერისთვის. არაბული სამყარო, რომელიც შეურაცხყოფილი იყო ექვს-დღიან ომში ეგვიპტე-სირია-იორდანიის ალიანსის დამარცხებით, ფსიქოლოგიურად დაუძლურებული ჩანდა მის ადრეულ გამარჯვებათა სერიის ფონზე. ამ გარემოებამ სამშვიდობო მოლაპარაკებების პროცესის დაწყება შესაძლებელი გახადა, ეგვიპტის ინფიტას პოლიტიკის ლიბერალიზაციასთან ერთად. კემპ-დევიდის შეთანხმებამ შესაძლებლობა მისცა ეგვიპტესა და ისრაელს ურთიერთობების ნორმალიზება მოეხდინათ, რაც პირველი შემთხვევა იყო, როდესაც არაბულმა ქვეყანამ ისრაელი სცნო. ამის შემდეგ, ეგვიპტე თითქმის სრულიად ჰკარგავს საბჭოთა კავშირის მხარდაჭერასა და მისი გავლენის სფეროდან გამოდის. ვიკისაწყობში არის გვერდი თემაზე: იომ-ქიფურის ომი CIA Symposium on the Role of Intelligence in the 1973 Arab–Israeli War, held oh January 30, 2013 President Nixon and the Role of Intelligence in the 1973 Arab–Israeli War, collection of primary documents at the CIA website დაარქივებული 2016-05-10 საიტზე Wayback Machine. Hourly U.S. diplomatic reporting on the war WikiLeaks A second look, 40 years after the war and The downfall of the Hermon fortification. Israeli TV documentaries broadcast in October 2013 featuring original video footage filmed during the war, interviews with combatants during the war and decades later, etc. Posted on the official YouTube channel of the Israel Broadcasting Authority Israeli Air Force Wing 115 – experiences during the war, and insights 40 years later.
ხორვატიის მორაგბეთა ეროვნული ნაკრები

ხორვატიის მორაგბეთა ეროვნული ნაკრები — მორაგბეთა ეროვნული ნაკრები ხორვატიიდან. ხორვატია რაგბის საერთაშორისო ტურნირებზე თამაშობს 1992 წლიდან. მათ არცერთ რაგბის მსოფლიო ჩემპიონატზე არ აქვთ ნათამაშები. ოფიციალური საიტი
დედოფალ ელისაბედის კუნძულები

დედოფალ ელისაბედის კუნძულები (ფრანგ. Îles de la Reine-Élisabeth) — კანადის ყველაზე ჩრდილოეთით მდებარე კუნძულების ჯგუფი, რომლებიც მიეკუთვნება კანადის არქტიკულ არქიპელაგს. ეს კუნძულები შედის კანადის ორი ტერიტორიის ნუნავუტის და ჩრდილო-დასავლეთი ტერიტორიების შემადგენლობაში. არქიპელაგში შემავალი კუნძულების ფართობი შეადგენს 419,061 კმ²-ს. ამ ტერიტორიებს დედოფალ ელისაბედის სახელი ეწოდა გაერთიანებული სამეფოს დედოფლის ელისაბედ II-ის პატივსაცემად, რომელიც 1953 წლიდან კანადის დედოფალიცაა. კუნძულები საკმაოდ უკაცრიელია, მიუხედავად ამისა აქ მოიპოვება ნავთობი. ამ ტერიტორიაზე პირველად ევროპელებმა ფეხი 1616 წელს დადგეს, მათ აღმოაჩინეს სხვა კუნძულებიც. XIX საუკუნეში აქ მოეწყო ნორვეგიელთა ექსპედიცია. დედოფალ ელისაბედის კუნძულებში მრავლად შედის დიდი და მცირე კუნძულები, ისინი ძირითადად მუდმივი ყინულებითაა დაფარული. კ. ბათერსტი კ. კორნუოლი დაარქივებული 2007-02-05 საიტზე Wayback Machine. Meighen Island კუნძული პრინს-პატრიკი
რუვენზორის მთების ეროვნული პარკი

რუვენზორის მთების ეროვნული პარკი (ინგლ. Rwenzori Mountains) — ეროვნული პარკი უგანდაში, რუვენზორის მთებში. პარკის ტეროტორიაზე, რომელიც მოიცავს 1 ათ. კმ²-ს, მდებარეობს აფრიკაში სიმაღლით მესამე მწვერვალი სტენლის პიკი (5109 მ.), პარკში ასევე გვხვდება ჩანჩქრები, ტბები და მყინვარები. 1941 წლიდან ტერიტორია დაცულია ტყის ნაკრძალის სტატუსით. 1991 წლიდან ეროვნული პარკია. 1994 წელს შეიყვანეს იუნესკოს მსოფლიო მემკვიდრეობის სიაში. 1997-2001 წწ. პარკი ოკუპირებული იყო ამბოხებულების მიერ, რის გამოც 1999-2004 წწ. შეყვანილი იყო საფრთხის ქვეშ მყოფი ძეგლების სიაში. მსოფლიო მემკვიდრეობის ძეგლების სია აფრიკაში რუვენზორის მთების ეროვნული პარკი - უგანდის ველური ბუნების სამმართველო
ბვინდის ეროვნული პარკი

ბვინდის ეროვნული პარკი — ეროვნული პარკი უგანდის სამხრეთ-დასავლეთით. კონგოს დრ-ს საზღვართან. დაარსდა 1991 წელს. პაკის ფართობია 331 კმ². 1994 წელს შეიყვანეს იუნესკოს მსოფლიო მემკვიდრეობის ძეგლების სიაში. პარკის ტეროტორიაზე ძუძუმწოვრების — 120, ფრინველების — 348, პეპლების — 220, ხემცენარეების — 163, გვიმრების — 100, ბაყაყების — 27 და სხვადასხვა ფლორისა და ფაუნის წარმომადგენლების უამრავი სახეობა. ბვინდის ეროვნული პარკი, ტურისტული მეგზური ვიკივოიაჟზე შეგიძლიათ იხილოთ მედიაფაილები თემაზე „ბვინდის ეროვნული პარკი“ ვიკისაწყობში. ბვინდის ეროვნული პარკის გიდი დაარქივებული 2019-05-28 საიტზე Wayback Machine. ↑ Bwindi Impenetrable National Park profile on UNESCO's World Heritage website ↑ Bwindi Impenetrable National Park, UNESCO World Heritage Site listing
სიდადე-ველია

სიდადე-ველია (პორტ. Cidade Velha; „ძველი ქალაქი“) — ქალაქი კუნძულ სანტიაგუზე ქალაქ პრაიას მახლობლად. მოსახლეობა. 2,1 ათ. კაცი (1990). ქალაქი რიბეირა-გრანდეს სახელწოდებით 1462 წელს დააარსეს კუნძულის პირველაღმომჩენმა ანტონიო ნოლიმ. ქალაქის ცენტრი 2009 წელს შეიყვანეს იუნესკოს მსოფლიო მემკვიდრეობის ძეგლების სიაში, როგორც „ევროპის პირველი ფორპოსტი ტროპიკულ აფრიკაში“. მსოფლიო მემკვიდრეობის ძეგლების სია აფრიკაში Cidade Velha, Santiago, Cape Verde Islands დაარქივებული 2009-06-14 საიტზე Wayback Machine.
ბანქსი (კუნძული)

ბანქსი — ერთ-ერთი უდიდესი კუნძული კანადის არქტიკულ არქიპელაგში, კუნძული მიეკუთვნება ჩრდილო-დასავლეთი ტერიტორიის რეგიონს ინვიკის. ბანქსი კუნძულ ვიქტორიიდან გამოყოფილია პრინც უელსის სრუტით, ხოლო სამხრეთიდან, კონტინენტიდან გამოყოფილია ამუნდსენის ყურის მეშვეობით. კუნძულს დასავლეთიდან ესაზღვრება ბოფორტის ზღვა. ჩრდილოეთის კუნძულებიდან ბანქსი გამოყოფილია მაკკლურის სრუტის მეშვებით. კუნძულის უდიდესი დასახლებული პუნქტია საჩ-ჰარბორი, აქ 2006 წლის აღწერის შედეგად 122 ადამიანი სახლობს. დასახლებული პუნქტის სიახლოვეს მდებარეობს, კუნძულის უმნიშვნელოვანესი აეროპორტი საჩ-ჰარბორი. კუნძულს სახელი "ბანქსი" დაერქვა სერ ჯოზეფ ბანქსის პატივსაცემად, ჯოზეფ ბანქსი ამ ტეიტორიებს იკვლევდა 1820 წელს. მოგვიანებით ამ მიდამოებში მოეწყო რობერტ მაკკლურის ექსპედიცია, მან ამ ადგილებში სხვა მრავალი კუნძული აღმოაჩინა. კუნძულ ბანქსის ფართობი შეადგენს 70,028 კმ²-ს, ამ კუნძულს მსოფლიოში 24 ხოლო კანადაში მეხუთე ადგილი უკავია ფართობის მხრივ. ბანქსი დაახლოებით 380 კილომეტრითაა დაცილებული კანადის კონტინენტურ ნაწილს. კუნძულის ძირითადიდი ნაწილი, ბუნებრივი პირობებიდან გამომდინარე თითქმის მთელი წელი ყინულითაა დაფარული. ამ ტერიტორიაზე მიედინება მდინარე ტომსონი, აქ აგრეთვე მდებარეობს ოლავიკას ეროვნული პარკი, ეს ტერიტორია ეროვნულ პარკად 1992 წლიდანაა გამოცხადებული. Historical sites of the Northwest Passage Chart of the Northwest Passage დაარქივებული 2007-03-03 საიტზე Wayback Machine. Banks Island at civilization.ca
მეწყერი

მეწყერი — მიწის მასების ან ქანების ფენის მოწყვეტა და გადაადგილება მთის კალთაზე ან ფერდობზე სიმძიმის ძალის გავლენით. მეწყერი უფრო ხშირად იქ წარმოიქმნება, სადაც წყალშემკავებელი (თიხოვანი) და წყლიანი (მაგ., ქვიშა-ხრეშიანი) ქანები ერთმანეთს ენაცვლება და შრეთა დაქანება კალთის დაქანების თანხვედრილია. მეწყერის მიზეზია ქანების წონასწორობის დარღვევა, რასაც იწვევს ფერდობის ძირის გამორეცხვა, გამოფიტვის ან გადამეტტენიანების გამო ქანების სიმტკიცის შესუსტება, სეისმური ბიძგები, ადამიანის სამეურნეო საქმიანობა ადგილის გეოლოგიური პირობების გაუთვალისწინებლად და სხვ. მეწყერი დიდ ზიანს აყენებს სახალხო მეურნეობას. მასთან ბრძოლის ეფექტიანი საშუალებაა მთის კალთების გატყიანება, საინჟინრო ნაგებობებით გამაგრება, დრონაჟი და სხვა. ქართული საბჭოთა ენციკლოპედია, ტ. 6, თბ., 1983. — გვ. 651.
ბანქსი

საკუთრი სახელი ბანქსი შეიძლება აღნიშნავდეს: ბანქსი, ჯოზეფ — ინგლისელი მოგზაური და ბოტანიკოსი. ბანქსი — ვულკანური კუნძულების ჯგუფი წყნარ ოკეანეში, ვანუატუ. ბანქსი — კუნძული კანადის არქტიკულ არქიპელაგში. ბანქსი — სრუტე კ. ტასმანიასა და ფიურნოს კუნძულებს შორის.
ტუტე ლითონები

ტუტე ლითონები, ტუტე მეტალები — ელემენტთა პერიოდული სისტემის პიველი ჯგუფის ქიმიური ელემენტები. მათში ერთიანდება: ლითიუმი (Li), ნატრიუმი (Na), კალიუმი (K), რუბიდიუმი (Rb), ცეზიუმი (Cs) და ფრანციუმი (Fr). ეს სახელწოდება მათ შესაბამისი ჰიდროქსიდების — ტუტეებიდან მიიღეს. მათი ჟანგვის ხარისხია +1. ახასიათებთ მსგავსი ფიზიკური და ქიმიური თვისებები (განსაკუთრებით K, Rb და Cs). მათი გარე შრის აღნაგობა ერთნაირია (გარე შრეზე ერთი S ელექტრონია), ამიტომ ტუტე ლითონების თვისებები მსგავსია. მათ შეუძლიათ ადვილად გასცენ გარე შრის, ბირთვთან სუსტად დაკავშირებული ელექტრონი და წარმოქმნან მდგრადი კათიონები +1 ჟანგვის ხარისხით. ტუტე ლითონებისათვის დამახასიათებელი დაბალი ელექტროუარყოფითობა და მაღალი აღმდგენი თვისებები. მათ ახასიათებთ ბზინვარება, თბოგამტარობა, ელექტროგამტარობა და პლასტიკურობა. ატომური რადიუსის გაზრდით იზრდება მათი სიმკვრივე, მაგრამ მცირდება ლღობის და დუღილის ტემპერატურები, რადგან იონთა რადიუსის გაზრდით სუსტდება ქიმიური ბმები და კრისტალები უფრო დაბალ ტემპერატურაზე ირღვევა. ტუტე ლითონებისათვის დამახასიათებელი ალის შეფერადება წვისას, ალის ფერის მიხედვით შესაძლებელია მათი გამოცნობა: ნატრიუმი იძლევა ყვითელ, კალიუმი – იისფერ შეფერილობას და ა.შ. ტუტე ლითონების ოქსიდის ზოგადი ფორმულაა EշO ჰიდროქსიდისა (ტუტის) E-OH, წყალბადნაერთებისა კი – EH. წყალბადნაერთებს ჰიდრიდები ეწოდება. ტუტე ლითონთა წყალბადნაერთები – ჰიდრიდები თეთრი კრისტალური ნივთიერებებია ისინი ადვილად შედის წყალთან რეაქციაში შესაბამისი ტუტეების წარმოქმნით. მეტალთა იონების რადიუსის ზრდის გამო რიგში LiOH-NaOH-KOH-RbOH-CsOH ფუძე თვისებები თანდათან ძლიერდება. ტუტე ლითონები მაღალი აქტიურობის გამო თავისუფალი სახით ბუნებაში არ გვხვდება. Na და K ბუნებაში გავრცელებულია მნიშვნელოვანი შენაერთების (NaCl, KCl, NaCl-KCl…) სახით. ჰაერზე ტუტე მეტალები სწრაფად იჟანგება, ამიტომ მათ ნავთში ინახავენ. ტუტე ლითონები ბევრი საერთო თვისებით ხასიათდება: დაბალ ტემპერატურაზე უერთდება ჟანგბადს. მიიღება შესაბამისი ოქსიდი: 4 E + O 2 ⟶ 2 E 2 O {\displaystyle {\ce {4E +O2->2E2O}}} ოთახის ტემპერატურაზე ჟანგბადში წვის შედეგად წარმოქმნის პეროქსიდს: 2 E + O 2 ⟶ E 2 O 2 {\displaystyle {\ce {2E +O2->E2O2}}} იწვის ქლორის არეში. წარმოიქმნება შესაბამისი მარილები – ქლორიდები: 2 E + Cl 2 ⟶ 2 ECl {\displaystyle {\ce {2E +Cl2->2ECl}}} მაღალ ტემპერატურაზე ენერგიულად რეაგირეს გოგირდთან სულფიდების წარმოქმნით: 2 E + S ⟶ E 2 S {\displaystyle {\ce {2E +S->E2S}}} აძევებს წყალბადს წყლიდან: 2 E + 2 H 2 O ⟶ 2 EOH + H 2 {\displaystyle {\ce {2E +2H2O->2EOH +H2}}} რეაქციის შედეგად გამოიყოფა წყალბადი და ხსნარში მიიღება ტუტე. აქტიურობის გამო თავისუფალი სახით ტუტე ლითონების გამოყენება შეზღუდულია. ნატრიუმი და მისი შენადნობი კალიუმთან გამოიყენება როგორც სითბოგამტარი ბირთვულ დანადგარებში, ასევე მეტალოთერმიაში. Rb-სა და Cs-ს იყენებენ ფოტოელემენტებში. თანამედროვე მრეწველობასა და ტექნიკაში განსაკუთრებით გამოიყენება ლითიუმი და მისი ნაერთები: მეტალურგიაში, ავტომანქანების აკუმულატორებში, საცხებად, ატომურ ენერგეტიკაში და სხვა. ქართული საბჭოთა ენციკლოპედია, ტ. 10, თბ., 1986. — გვ. 81.
საუთჰემპტონი (კუნძული)

საუთჰემპტონი — კანადის კუნძული ჰუდსონის და ფოქსის ყურეებში. საუთჰემპტონი მიეკუთვნება კანადის არქტიკულ არქიპელაგს. კუნძული შედის ნუნავუტის ტერიტორიის შემადგენლობაში. ფართობი შეადგენს 41,214 კმ²-ს, მას მსოფლიოში 34, ხოლო კანადაში მეცხრე ადგილი უკავია ფართობის მიხედვით. კუნძულის უდიდესი დასახლებული პუნქტია კორალ-ჰარბორი (მოს. 712, კანადის 2001 აღწერა). საუთჰემპტონის სიახლოვეს მდებარეობს, სხვა მცირე კუნძულებიც. კუნძულის ჩრდილოეთ ნაწილში მდებარეობს ჰენსინის ტბა. კაპიტან ჯორჯ კომერის 1913 წლის რუკა. კუნძულ საუტჰემპტონის სატელიტური ფოტო. კუნძულ საუტჰემპტონის რუკა. Bird, J. Brian. Southampton Island. Ottawa: E. Cloutier, 1953. Brack, D. M. Southampton Island Area Economic Survey With Notes on Repulse Bay and Wager Bay. Ottawa: Area & Community Planning Section, Industrial Division, Dept. of Northern Affairs and National Resources, 1962. |Mathiassen, Therkel. Contributions to the Physiography of Southampton Island. Copenhagen: Gyldendalske Boghandel, 1931.
სომერსეტი (კუნძული)

სომერსეტი — კუნძული კანადაში. მდებარეობს კანადის არქტიკულ არქიპელაგში. ბუთიის სრუტის მეშვეობით გამოყოფილია ბუთიის ნახევარკუნძულს, სომერსეტიდან 2 კილომეტრში მდებარეობს კანადის კონტინენტური ნაწილი. კუნძული შედისნუნავუტის ტერიტორიის შემადგენლობაში. მისი ფართობის შეადგენს 24 786 კმ²-ს, მას მსოფლიოში 46, ხოლო კანადაში მეცხრე ადგილი უკავია ფართობის მხრივ. 1848 წელს აქ მოეწყო ბრიტანელი მკვლევარის ჯეიმზ კლარკ როსის ექსპედიცია. CBC.ca In Depth: Northwest Passage
კანადის კუნძულები ფართობის მიხედვით

მთავარი სტატია: კანადის გეოგრაფია. სტატიაში წარმოდგენილია კანადის კუნძულები ფართობის მიხედვით. კანადაში უდიდესად ითვლება კუნძული, რომლის ფართობიც აღემატება 2,500 კმ²-ს. კანადის კუნძულების სია კუნძულების სია კანადის კუნძულები მოსახლეობის მიხედვით United Nations Environment Programme list of islands by area დაარქივებული 2018-02-20 საიტზე Wayback Machine. The islands of Canada დაარქივებული 2005-07-07 საიტზე Wayback Machine. Joshua Calder's World Island Info[მკვდარი ბმული] An article on the Arctic Archipelago from The Canadian Encyclopedia დაარქივებული 2011-10-09 საიტზე Wayback Machine.
საუთჰემპტონი (მრავალმნიშვნელოვანი)

ტოპონიმი საუთჰემპტონი შეიძლება აღნიშნავდეს: საუთჰემპტონი — ქალაქი ინგლისში, დიდ ბრიტანეთში. საუთჰემპტონი — ქალაქი ნიუ-იორკის შტატში, აშშ. საუთჰემპტონი — კუნძული კანადაში. საუთჰემპტონი — ინგლისის საფეხბურთო კლუბი.
კანადის არქტიკული არქიპელაგი

კანადის არქტიკული არქიპელაგი (ინგლ. Canadian Arctic Archipelago, ფრანგ. Archipel arctique canadien, კანადაში უწოდებენ არქტიკულ არქიპელაგს) — მსოფლიოში ფართობით ერთ–ერთი უდიდესი (1,4 მლნ კმ²) არქიპელაგი. მდებარეობს კანადის კონტინენტური ნაწილიდან ჩრდილოეთით. არქიპელაგის უდიდესი ნაწილი შედის ნუნავუტის, ხოლო მცირე ნაწილი ჩრდილო-დასავლეთი ტერიტორიების შემადგენლობაში. არქიპელაგის სამი კუნძული (ბაფინის მიწა, ვიქტორია და ელსმირი) შედიან მსოფლიოს უდიდეს კუნძულთა ათეულში ფართობის მიხედვით. ხოლო კანადის უდიდესი კუნძულების ათეულიდან ცხრა შედის არქიპელაგის შემადგენლობაში. Aiken, S.G., M.J. Dallwitz, L.L. Consaul, et al. Flora of the Canadian Arctic Archipelago: Descriptions, Illustrations, Identification, and Information Retrieval[CD]. Ottawa: NRC Research Press; Ottawa: Canadian Museum of Nature, 2007. ISBN 978-0-660-19727-2. Aiken, S. G., Laurie Lynn Consaul, and M. J. Dallwitz. Grasses of the Canadian Arctic Archipelago. Ottawa: Research Division, Canadian Museum of Nature, 1995. Bouchard, Giselle. Freshwater Diatom Biogeography of the Canadian Arctic Archipelago. Ottawa: Library and Archives Canada = Bibliothèque et Archives Canada, 2005. ISBN 0-494-01424-5 Brown, Roger James Evan. Permafrost in the Canadian Arctic Archipelago. National Research Council of Canada, Division of Building Research, 1972.
არქიპელაგი

არქიპელაგი (იტალ. Arcipelago – ასე უწოდეს ვენეციელებმა XIII საუკუნეში ეგეოსის ზღვას) — ერთმანეთთან ახლომდებარე, ერთნაირი წარმოშობისა და მსგავსი გეოლოგიური აგებულების კუნძულთა ჯგუფი, რომელიც განიხილება როგორც ერთიანი მთელი და აქვს საერთო სახელი. განასხვავებენ კონტინენტურ (ახალი მიწა), მარჯნისა (მარშალის კუნძულები) და ვულკანური (ჰავაის კუნძულები) წარმოშობის კუნძულებს. მსოფლიოში უმთავრესი ხუთი უდიდესი არქიპელაგია: იაპონიის, ფილიპინების, ახალი ზელანდიის, დიდი ბრიტანეთისა და ინდონეზიის. აქედან ფართობით უდიდესია ინდონეზიის არქიპელაგი. 2). საბერძნეთის არქიპელაგი, ეგეოსის ზღვის კუნძულების მოძველებული საერთო სახელწოდება. ქართული საბჭოთა ენციკლოპედია, ტ. 1, თბ., 1975. — გვ. 603.
ელსმირი

ელსმირი — კანადის კუნძული. მდებარეობს ნუნავუტის ტერიტორის შემადგენლობაში. მიეკუთვნება კანადის არქტიკული არქიპელაგის შემადგენლობაში არსებულ დედოფალ ელისაბედის კუნძულების ჯგუფს. კუნძულის უკიდურეს ჩრდილოეთში მდებარეობს კოლუმბიის კონცხი. ელსმირის ფართობი შეადგენს 196,235 კმ²-ს, კუნძულს მსოფლიოში მეათე ხოლო კანადაში მესამე ადგილი უკავია ფართობის მხრივ. ელსმირზე მდებარეობს არქტიკული კორდილიერები, ეს მთები სწორედ ამ კუნძულიდან იწყება. ელსმირი სრუტეების მეშვეობითაა გამოყოფილი, მსოფლიოში ყველაზე დიდ კუნძულ გრენლანდიას. ელსმირის სანაპიროები ძირითადად ფიორდია. კუნძულის 1/3 ყინულითაა დაფარული, დანარჩენ ნაწილზე ძირითადად ტუნდრაა გავრცელებული. კუნძული პირველად აღმოჩენილი იქნა 1616 წელს ინგლისელი მკვლევარის უილიამ ბაფინის მიერ. კუნძულის უდიდესი მთაა ბარბო 2616 მეტრი სიმაღლით. 2006 წლის აღწერის შედეგად აქ სახლობს 165 ადამიანი. კუნძულზე არის რამდენიმე დასახლებული პუნქტი, მათგან აღსანიშნავია ალერტი (მოს. 5), ალერტი კანადის ყველაზე უკიდურეს ჩრდილოეთში მდებარე დასახლებული პუნქტია, აქ აგრეთვე მდებარეობს ეურეკა (მოს. 0) და გირს-ფორდი (მოს.141). აქ აგრეთვე მდებარეობს ეურეკას აეროპორტი.
Interscope Records

Interscope Records — ხმისჩამწერი ლეიბლი, რომელიც ექვემდებარება კომპანიას Universal Music Group. კომპანია დაარსდა 1990 წელს, ჯიმი აიოვინისა და ტედ ფილდის მიერ. კომპანიასთან Interscope Records ამჟამად თანამშრომლობს მრავალი ცნობილი შემსრულებელი და ჯგუფი, რომელთა შორის არიან: 50 Cent Angels & Airwaves Black Eyed Peas Blink-182 კრის კორნელი Dr. Dre ემინემი გვენ სტეფანი ენრიკე იგლესიასი Jimmy Eat World კინი ლანა დელ რეი ლედი გაგა N.E.R.D New Kids On The Block Papa Roach Pussycat Dolls Queens Of The Stone Age ტოკიო ჰოტელი U2 სკორპიონსი რინგო სტარი U2 Interscope.com
დენიელ ლანუა

დენიელ ლანუა (დ. 19 სექტემბერი, 1951, კვებეკი, კანადა) — კანადელი პროდიუსერი, გიტარისტი და სიმღერების ავტორი. მან გამოსცა რამდენიმე საკუთარი ალბომი, მაგრამ უფრო მეტად ცნობილია, როგორც სხვა მუსიკოსების ალბომების პროდიუსერი. მათ შორის არიან: ბობ დილანი, U2, ბრაიან ინო, პიტერ გებრიელი, ემილუ ჰარისი და ვილი ნელსონი. ოფიციალური საიტი
BTR-80

BTR-80 — ძირითადი ჯავშანტრანსპორტიორი რუსეთის შეიარაღებულ ძალებში. მისი მიზანია BTR-60 და BTR-70-ის მთლიანად ჩანაცვლება. ვიკისაწყობში არის გვერდი თემაზე: BTR-80 www.fas.org www.armyrecognition.com დაარქივებული 2011-05-18 საიტზე Wayback Machine.
ელემენტი

საკუთარი სახელი ელემენტს შეიძლება შეიძლება ნიშნავდეს: ელემენტი (ფილოსოფია); ელემენტი სიმრავლის; ელემენტარული ფუნქცია; ქიმიური ელემენტი — ბირთვის ტოლი მუხტის მქონე ატომების ერთობლიობა; გალვანური ელემენტი; ელექტრონული ელემენტი; სტიქია (ალქიმია); ჰონდა ელემენტი — ავტომობილის მარკა.
Bad (U2-ს სიმღერა)

Bad — ირლანდიური როკ-ჯგუფ U2-ს 1984 წლის ალბომიდან The Unforgettable Fire. ეს არის სიმღერა ჰეროინისადმი დამოკიდებულების შესახებ, რომელიც მაკრიტიკებელ ხასიათს ატარებს. ბონო კონცერტებზე ამბობდა, რომ სიმღერა დუბლინს ეძღვნება. სიმღერა სრულდებოდა ჯგუფის კონცერტებზე, მაგრამ განსაკუთრებით შთამბეჭდავი ეფექტი იქონია მარათონის Live Aid მსვლელობისას, როდესაც ბონომ იცეკვა ერთ-ერთ გოგონასთან, რომელიც მაყურებლებს შორის იმყოფებოდა. ↑ Graham, Bill (2004). U2: The Complete Guide to their Music. London: Omnibus Press, გვ. 25. ISBN 0-7119-9886-8.  ↑ U2 VERTIGO TOUR 2005/2006
Pride (In the Name of Love)

„Pride (In the Name of Love)“ — ირლანდიური როკ-ჯგუფ U2-ს სიმღერა და სინგლი 1984 წლის ალბომიდან The Unforgettable Fire. ეს სიმღერა მარტინ ლუთერ კინგის შესახებ მოგვითხრობს. მიუხედავად იმისა, რომ მას დიდი კრიტიკა ხვდა წილად, წარმატება ასევე არანაკლები ჰქონდა და იქცა ჯგუფის ერთ-ერთ ცნობილ კომპოზიციად. იგი ხშირად სრულდება კონცერტებზე და ერთგვარი ჰიმნის განწყობას ატარებს. ↑ http://www.discogs.com/U2-Pride-In-The-Name-Of-Love/release/396573
Live Aid

Live Aid — 1985 წლის 13 ივლისს გამართული საკონცერტო მარათონი, რომელიც მიზნად ისახავდა ეთიოპიის მოსახლეთა ფინანსურ დახმარებას. კონცერტის ორგანიზატორები იყვნენ ბობ გელდოფი და მიჯ იური. ერთდროულად მიმდინარეობდა ორი მარათონი - ფილადელფიაში (ჯონ ფიცჯერალდ კენედის სტადიონზე, 72.000 მაყურებლით) და ლონდონში (უემბლის სტადიონზე, 99.000 მაყურებლით). 20 წლის შემდეგ აფრიკის ქვეყნებისათვის ვალების გაუქმების მოთხოვნით გაიმართა მსგავსი, მაგრამ უფრო მასშტაბური აქცია Live 8. წარმდგენები: ნოელ ედმონდსი - წარადგინა სტინგი, ფილ კოლინზი და ბრენფორდ მარსელისი ჯეკ ნიკოლსონი - წარადგინა U2 მელ სმითი და გრიფ რის ჯონსი - წარადგინეს Queen ჯეკ ნიკოლსონი - წარადგინა The Who ბილი კონოლი - წარადგინა ელტონ ჯონი არაოფიციალური საიტი დაარქივებული 2016-06-30 საიტზე Wayback Machine. BBC-ის სტატიები Live Aid-ის DVD გამოცემაზე არაოფიციალური საიტი სცენის მიღმა მიმდინარე მოვლენების შესახებ http://www.herald.co.uk/local_info/live_aid.html http://news.bbc.co.uk/1/hi/entertainment/music/3604680.stm http://news.bbc.co.uk/1/hi/entertainment/music/3530269.stm დევიდ რიფი, Prospect Magazine, ივლისი 2005, "Dangerous pity" დაარქივებული 2006-04-20 საიტზე Wayback Machine. Philly.com: Live Aid - ფილადელფიის ფოტოგალერეა „Live Aid“ — კინოფილმების ინტერნეტ-მონაცემთა ბაზა (ინგლისური)
ბორკუმი

ბორკუმი (გერმ. Borkum) — ჩრდილოეთის ზღვაში მდებარე გერმანიის უდიდესი კუნძულია აღმოსავლეთ ფრიზების შვიდ დასახლებულ კუნძულთაგან. იგი ამავდროულად ყველაზე აღმოსავლეთით მდებარე კუნძულია გერმანიისა. კუნძულის ნაწილი და მისი მიმდებარე ზღვის ტერიტორია ქვემო საქსონიის ეროვნული პარკის კუთვნილებაა. 1830 წლიდან ბორკუმი წარმოადგენს სამკურნალო კურორტს. კუნძულზე მდებარეობს ამავე სახელწოდების ქალაქი. კუნძული ეკუთვნის ლეერის რაიონს. გერმანიის კუნძულების სია Frank Bajohr: „Unser Hotel ist judenfrei“. Bäder-Antisemitismus im 19. und 20. Jahrhundert. fibu 15796. Fischer, Frankfurt am Main 2003, ISBN 3-596-15796-X Klaus Barthelmess: Die Walknochen der Nordseeinsel Borkum: Zur Kulturgeschichte der bedeutsamen Denkmäler aus der Blütezeit des europäischen Arktiswalfangs mit Überlegungen zu ihrer Konservierung. Verlag Books on Demand, 2008, ISBN 978-3-8370-2625-2 Ferdinand von Droste zu Hülshoff: Die Vogelwelt der Nordseeinsel Borkum, im Selbstverlag 1869 ,Nachdruck Leer, Schuster 1974, ISBN 3-7963-0054-5 Karl Herquet: „Die Insel Borkum“ in kulturgeschichtlicher Sicht. Emden u. Borkum 1886, Schuster, Leer 1974 (Reprint), ISBN 3-7963-0096-0
The Unforgettable Fire Tour

The Unforgettable Fire Tour — ირლანდიური როკ-ჯგუფ U2-ს საკონცერტო ტურნე, გამართული 1984-1985 წლებში, ალბომის The Unforgettable Fire მხარდასაჭერად. ტურნეს კონცერტებს ადგილი ჰქონდა ოკეანეთში, ევროპაში და ჩრდილოეთ ამერიკაში. საკონცერტო პროგრამა შედგებოდა როგორც ძველი, ასევე ახალი სიმღერებისგან. თუმცა, ჯგუფისათვის ნაწილობრივ რთული აღმოჩნდა სცენაზე ახალი ალბომის მდიდრულად არანჟირებული სტრუქტურების გადატანა. Gloria I Threw A Brick Through A Window A Day Without Me An Cat Dubh Into The Heart The Unforgettable Fire Surrender Two Hearts Beat As One Seconds Sunday Bloody Sunday The Cry, The Electric Co. I Fall Down, October New Year's Day Pride (In The Name Of Love) Out Of Control ბისზე Party Girl 11 O'Clock Tick Tock I Will Follow 40 საგულისხმოა, რომ სიმღერების სია დრო და დრო იცვლებოდა. U2.com ინფორმაცია ტურნეს შესახებ
ეე

ეე (გერმ. Öhe) — გერმანიის კუნძული ბალტიის ზღვაში. კუნძულ რიუგენზე მდებარე შაპროდეს რაიონს უკავშირდება ბორნით და ადმინისტრაციულად ეკუთვნის მას. კუნძულის ფართობი დაახლოებით 72 ჰექტარს უდრის. მასზე მდებარე დროებით დანგრეული სამოსახლო ეკუთვნის შილინგების ოჯახს, რომელიც XIII საუკუნის მესაკუთრეთა პირდაპირი შთამომავალია. 1990 წლიდან ადგილ–მამული აღდგა და კვლავ დასახლდა. კუნძულის უმაღლესი ადგილია 3,3 მეტრი სიმაღლის ფუქსბერგის გორაკი. კოორდინატები: 54° 30′ N, 13° 10′ O Europe / Germany (Berlin) / Mecklenburg-vorpommern / Insel Öhe Insel Öhe: Germany